**PRIJAVA ZA UPIS U 1. RAZRED ZA 2020./2021. ŠKOLSKU GODINU**

**Prijava djece** dorasle **za upis u prvi razred osnovne škole u šk. god. 2020./2021.** provodit će se u vremenu **od 10. do 20. veljače 2020. elektronskim putem** na obrascu **prijave** upisa.

Molimo roditelje (staratelje) da u navedenom razdoblju ispune Prijavni obrazac na sljedećoj poveznici: [**http://dalmacija.hr/upisi2020/odgovori\_add.asp**](http://dalmacija.hr/upisi2020/odgovori_add.asp)

Upisno područje OŠ Vladimira Nazora obuhvaća mjesta: Postira, Dol, Škrip i Splitsku.

 **Školski obveznici za 2020./2021. školsku godinu su:**

* djeca rođena **od 1. travnja 2013. do 31. ožujka 2014.**,
* djeca rođena **od 1. travnja 2014. do 31. prosinca 2014.** za koju roditelji, odnosno staratelji žele ostvariti pravo na **prijevremeni upis** u prvi razred osnovne škole,
* djeca kojima je za šk.god. 2019./2020. rješenjem, **odgođen upis** u prvi razred osnovne škole,
* djeca koja trebaju **privremeno oslobađanje od upisa** u prvi razred osnovne škole.

Za **odgodu upisa** za šk.god 2020./2021. **ne podnosi se zahtjev** već je potrebno u **prijavi online** označiti: „najava za odgodu upisa“.

Za **prijevremeni upis** roditelj odnosno staratelj **osim prijave online,** dostavlja osnovnoj školi i mišljenje stručnog tima predškolske ustanove.

Za **privremeno oslobađanje od upisa u prvi razred (djeca sa težim oštećenjem zdravlja)**, roditelj odnosno staratelj podnosi zahtjev Upravnom odjelu na priloženom **Obrascu 6**. Uz zahtjev prilaže i medicinsku dokumentaciju.

*Adresa ispostave Supetar za slanje obrasca 6: UDU SDŽ, ispostava Supetar, Mladena Vodanovića 27, 21400 Supetar; mail: udusupetar.prosvjeta@gmail.com*

Postupak utvrđivanja psihofizičkog stanja djece radi upisa u prvi razred osnovne škole **provodi se u osnovnoj školi kojoj dijete pripada prema upisnom području** u razdoblju od **31. ožujka do 15. lipnja 2020.**Iznimno, ako se radi o djeci s već utvrđenim teškoćama u razvoju mogu pristupiti utvrđivanju psihofizičkog stanja u vremenu od 1.veljače do 15. travnja.

Škola će o **rasporedu testiranja djece** obavijestiti roditelje/staratelje tijekom travnja putem web stranice škole kao i oglasne ploče te putem predškolske ustanove.